b'\n_START_ARTICLE_\nArchetypus\n_START_SECTION_\nUtseende\n_START_PARAGRAPH_\nMiddelsstore til store (gjerne 30-40 millimeter), litt flate, gulbrune eller r\xc3\xb8dbrune trebukker. Hodet er ganske stort, antennene forholdsvis korte. Pronotum er rektangul\xc3\xa6rt og mye bredere enn langt, med litt fintannet ytterkant. Oversiden er h\xc3\xa5rl\xc3\xb8s.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er nattaktive. En del av dem kommer til lys.\n_START_SECTION_\nUtbredelse\n_START_PARAGRAPH_\nSlekten er utbredt i det nord\xc3\xb8stlige Australia, Ny-Guinea og de \xc3\xb8stlige delene av Indonesia.'